smcproject/ml-wiki-sentences huggingface dataset:
കാനായി കുഞ്ഞിരാമൻ രൂപകല്പന ചെയ്ത ശില്പമായിരുന്നു പുരസ്‌കാരം.
സിനിമാഗാനങ്ങൾക്കുപുറമേ, നിരവധി സംഗീത ആൽബങ്ങളിലും പാടിയിട്ടുള്ള ആശാലത ഓൾ ഇന്ത്യ റേഡിയോയുടെ ബി ഹൈ ആർട്ടിസ്റ്റാണ്.
1995 മുതൽ ദുബൈ റാസൽഖൈമയിൽ റേഡിയോ ഏഷ്യയിൽ പ്രോഗ്രാം പ്രൊഡ്യൂസറായ ആശാലത, സംഗീതജീവിതത്തിനൊപ്പം റേഡിയോ ജോക്കി എന്ന നിലയിലുള്ള തന്റെ പ്രതിഭയും തെളിയിക്കാൻ തുടങ്ങി.
ആലാപനത്തിലെ തെളിച്ചവും വെളിച്ചവുമുള്ള ശബ്ദം കൊണ്ട് ശുദ്ധമായ മലയാളത്തിൽ ശ്രോതാക്കളോട് സരസമായി സംവദിക്കാനുള്ള പ്രാഗല്ഭ്യവും തനിക്കുണ്ടെന്ന് ആശാലത തെളിയിച്ചു.
പിന്നീട് യു.എ.ക്യൂ റേഡിയോയിലും പ്രവർത്തിച്ചു.
2005ൽ സ്വർണ്ണാഭരണ വിപണനരംഗത്തെ മികച്ച ഗ്രൂപ്പായ ജോയ് ആലുക്കാസിൽ മാർക്കറ്റിംഗ് മേധാവിയായി പ്രവർത്തനം തുടങ്ങിയതു മുതൽ കൊച്ചി എഫ്എം റേഡിയോയിൽ അവതരിപ്പിച്ചുവരുന്ന ഹലോ ജോയ് ആലുക്കാസ് എന്ന ഫോൺ ഇൻ പരിപാടിയാണ് ആശാലതയെ ലോകമെങ്ങുമുള്ള മലയാളി ശ്രോതാക്കളുടെ പ്രിയപ്പെട്ട ആശച്ചേച്ചിയാക്കിയത്.
2014ൽ ജോയ് ആലുക്കാസിൽ ഡെപ്യൂട്ടി ജനറൽ മാനേജർ, മാർക്കറ്റിംഗ്, ഇൻ ഇന്ത്യൻ ഓപ്പറേഷൻസ് എന്ന തസ്തികയിലായിരിക്കെ സേവനം അവസാനിപ്പിച്ച ആശാലത ഇപ്പോൾ സംഗീതരംഗത്ത്  തിരിച്ചുവരികയാണ്.
ഇപ്പോൾ എറണാകുളത്തെ മീഡിയ വേവ്‌സ് എന്ന പ്രൊഡക്ഷൻ കമ്പനിയുടെ ഡയറക്ടറായ ആശാലത സാമൂഹ്യപ്രവർത്തന രംഗത്തും സജീവമാണ്..
ആശാറാം ബാപ്പു ഇംഗ്ലീഷ് വിലാസം https://ml.wikipedia.org/wiki/Asaram_Bapu
ഇന്ത്യയിലെ ഒരു സ്വയംപ്രഖ്യാപിത ആൾദൈവമാണ് ആശാറാം എന്നറിയപ്പെടുന്ന അസുമൽ സിരുമലാനി ഹർപളനി .
1970 കളുടെ തുടക്കത്തിൽ അറിയപ്പെട്ടുതുടങ്ങിയ അദ്ദേഹം ക്രമേണ ഇന്ത്യയിലും വിദേശത്തും 400 ഓളം ആശ്രമങ്ങൾ സ്ഥാപിക്കുകയും രാഷ്ട്രീയക്കാർക്കും സാധാരണക്കാർക്കും ഇടയിൽ പ്രീതി നേടുകയും ചെയ്തു .
പ്രായപൂർത്തിയാകാത്ത പെൺകുട്ടിയെ ബലാത്സംഗം ചെയ്ത കേസിൽ 2018 ഏപ്രിൽ മുതൽ ജോധ്പൂരിലെ ലൈംഗികാതിക്രമത്തിന് ജീവപര്യന്തം തടവ് അനുഭവിക്കുകയാണ് ആശാറാം ബാപ്പു എന്നും അറിയപ്പെടുന്നു.
ഹിന്ദുമതത്തിൽ വിശ്വസിക്കുന്ന ആശാറാം പ്രചരിപ്പിക്കുന്നത് ഒരു സുപ്രീം കോൺഷ്യസ്, ഭക്തിയോഗ, ഞ്ജാനയോഗ, കർമ്മ യോഗ എന്നിവയാണ്.
1941 ഏപ്രിൽ 17 ന് ബ്രിട്ടീഷ് ഇന്ത്യയിലെ നവാബ്‌ഷാ ജില്ലയിൽ (ഇന്നത്തെ പാകിസ്താനിൽ) ബിരാനി ഗ്രാമത്തിൽ തൗമൽ സിരുമലാനി - മെഞിബ ദമ്പതികളുടെ മകനായി ജനിച്ച്.
സിരുമലാനിയുടെ കുടുംബം ഇന്ത്യ-പാകിസ്താൻ വിഭജനത്തോടെ അന്നത്തെ ബോംബെ സംസ്ഥാനത്തിലുള്ള അഹമദാബാദിൽ (ഇന്നത്തെ ഗുജറാത്തിൽ) താമസമാക്കി.
ആശാറാമിന്റെ പിതാവ്‌ വളരെ നേരത്തെ മരിച്ചു പോയതിനാൽ, പിന്നീട് ചായക്കച്ചവടക്കാരനായും മദ്യക്കച്ചവടക്കാരനായും ജോലി ചെയ്‌തിട്ടുണ്ട്.
പിന്നീട് അമ്മയിൽ നിന്ന് മെഡിറ്റേഷനും ആത്മീയതയും പഠിച്ച് യോഗ ഗുരുവും, ധ്യാന ഗുരുവായി ആശ്രമങ്ങൾ സ്ഥാപിക്കുകയാണുണ്ടായത്.
ആശ്രമങ്ങൾ
ധ്യാനഗുരു, ആത്മീയ നേതാവ്‌, മനുഷ്യ ദൈവം എന്നൊക്കെയറിയപ്പെടുന്ന ആശാറാമിന് ലക്ഷക്കണക്കിന് ശിഷ്യശമ്പത്തും 15 രാജ്യങ്ങളിലായി 450-ലേറെ ആശ്രമങ്ങളുണ്ട്.
ബാപ്പുവിന് ഇന്ത്യയിൽ തന്നെ 50 ആശ്രമങ്ങളുണ്ട്.
4,500 കോടിയിലേറെ സ്വത്തുണ്ടെന്നാണ് അനൗദ്യോഗിക കണക്കുകൾ
1970-ൽ ഗുജറാത്തിലെ നവസാരി വില്ലേജിൽ ഭൈരവി ഗ്രാമത്തിൽ ഗുജറാത്ത് സർക്കാർ അനുവദിച്ച 10 ഏക്കർ (4 ഹെക്ടർ) സ്ഥലത്ത് ആദ്യത്തെ ആശ്രമം പണിത് ആശാറം ബാപ്പു എന്ന പേര് സ്വീകരിച്ചു.
അതിനുശേഷം വീട് ഉപേക്ഷിച്ച് പോയ ആശാറാം സ്വാമി ലിലാഷായുടെ വൃന്ദാവൻ ആശ്രമത്തിലെത്തുന്നതുവരെ രാജ്യത്തുടനീളം സഞ്ചരിക്കുകയായിരുന്നു.
ആശാറാം നടത്തുന്ന സത്‌സംഗ് പരിപടികളിൽ അനുയായികൾ അദ്ദേഹത്തിൽ നിന്ന് ദീക്ഷ സ്വീകരിക്കുകയും ചെയ്യാറുണ്ട്.
2001-ൽ അഹമ്മദാബദിൽ അദ്ദേഹം നടത്തിയ സത്‌സംഗ് പരിപാടിയിൽ 20000 കുട്ടികൾ പങ്കെടുത്തു.
2012 ആഗസ്റ്റിൽ ഒരു കോളേജിലെ പ്രഭാഷണത്തിനായി ഹെലികോപ്റ്ററിൽ ഗോദ്രയിൽ ലാൻഡ് ചെയ്യുമ്പോൾ ഹെലികോപ്റ്റർ അപകടത്തിൽപ്പെട്ടുവെങ്കിലും ആശാറാമും പൈലറ്റും കൂടെയുണ്ടായിരുന്ന മറ്റൊരു സഞ്ചാരിയും രക്ഷപ്പെട്ടു.
ഭൂമി കയ്യേറ്റങ്ങളും വിവാദങ്ങളും ഗുജറാത്ത് സർക്കാർ നൽകിയ പത്ത് ഏക്കർ സ്ഥലത്തിനോട് ചേർന്ന് 6 ഏക്കർ സ്ഥലം ആശ്രമം നിയമവിരുദ്ധമായി കയ്യേറിയത് ഗ്രാമവാസികളുടെ പ്രതിഷേധത്തിന് കാരണമായി.
ഗ്രാമവാസികൾ നൽകിയ പരാതിയെ തുടർന്ന് അധികാരികൾ നൽകിയ നോട്ടിസുകളെയെല്ലാം ആശ്രമം അവഗണിച്ചു.
അതിനുശേഷം ജില്ലാ അധികാരികൾ പോലിസിന്റെ സഹായത്തോടെ സർക്കാർ ഭൂമിയിൽ കടന്നുകയറിയത് ഒഴിപ്പിച്ചെടുക്കുകയാണുണ്ടായത്.
2001-ൽ മധ്യപ്രദേശിലെ രത്‌ലം എന്ന പ്രദേശത്തുള്ള മംഗല്യ അമ്പലത്തിൽ 11 ദിവസം സത്‌സംഗ് നടത്തുന്നതിന് യോഗ വേദാന്ത സമിതിക്ക് അനുവാദം നൽകിയിരുന്നു.
പരിപാടിക്ക് ശേഷം അമ്പലം വിട്ടൊഴിയാതെ 100 ഏക്കർ സ്ഥലം കൈവശം വെച്ചിരുന്നതും വിവാദമായി.
സർക്കാർ ഭൂമി പത്ത് വർഷമായി കയ്യേറി സ്ഥാപിച്ച ആശ്രമം നാസിക് മുൻസിപ്പൽ കോർപ്പറേഷൻ പൊളിച്ചുനീക്കി.
2008-ൽ അഹമ്മദാബാദിലെ ആശ്രമത്തിൽ രണ്ട്‌ ആണ്കുടട്ടികൾ കൊല്ലപ്പെട്ടതും വൻ വിവാദമായി.
വൻ ജനരോഷം ഉണ്ടായതോടെ സര്ക്കാാർ പ്രത്യേക കമ്മിഷൻ രൂപീകരിച്ചു.
കമ്മിഷനു മുന്നിൽ ആശാറാമിനെതിരേ തെളിവു നല്കികയ മറ്റൊരു ശിഷ്യൻ പിന്നീട്‌ അഹമ്മദാബാദിൽ വച്ചു വെടിയേറ്റു.
2009-ൽ മധ്യപ്രദേശിൽ സർക്കാർ വക 700 കോടി രൂപ വില മതിക്കുന്ന 200 ഏക്കർ ഭൂമി കൈയേറിയത് വിവാദമായി.
2012-ൽ ഡൽഹിയിൽ ഓടിക്കൊണ്ടിരുന്ന ബസിൽ നിർഭയ കൂട്ട ബലാത്സംഗത്തിന്‌ ഇരയായി കൊല്ലപ്പെട്ടതിനെ തുടർന്ന് ‌ആശാറാം നടത്തിയ പ്രസ്‌താവനയാണ്‌ വിവാദമായത്‌.
ആക്രമിക്കാൻ വരുന്ന പുരുഷന്റെ കൈയിൽ പിടിച്ച്‌ താങ്കൾ എന്റെ സഹോദരനാണെന്നും ആക്രമിക്കരുതെന്നും അപേക്ഷിച്ചിരുന്നെങ്കിൽ ആക്രമിക്കപ്പെടില്ലായിരുന്നെന്നും അതുകൊണ്ട്‌ ആ പെൺകുട്ടിയും കുറ്റക്കാരിയാണെന്നായിരുന്നു ആശാറാമിന്റെ പ്രസ്‌താവന.
ആശാറാമിന്റെ പ്രസ്താവനെയെ വളച്ചൊടിച്ചതാണെന്നാണ് ആശാറാമിന്റെ നിലപാട്.
മുൻപ്രസ്താവന വിവാദമായപ്പോൾ മാധ്യമങ്ങളും വിമർശകരും കുരയ്ക്കും പട്ടികളാണെന്നും, പട്ടികൾ കുരച്ചാലും ആനയെ ഒന്നും ചെയ്യാനാകില്ലെന്നും ആശാറാം പറഞ്ഞതും വിവാദമായി.
ലൈംഗികതിക്രമ കേസ് ജോധ്പൂർ ലൈംഗികതിക്രമ കേസ്
രാജസ്‌ഥാനിലെ ജോധ്‌പൂരിലുള്ള ആശ്രമത്തിൽ 16 വയസുള്ള പെൺകുട്ടിയെ ബലാൽസംഗം ചെയ്‌തെന്ന ആശാറാമിന്റെ തന്നെ ശിഷ്യനായ പെൺകുട്ടിയുടെ പിതാവ് നൽകിയ കേസിലാണ് അറസ്റ്റ് ചെയ്യപ്പെട്ടത്.
2013 ആഗസ്റ്റ് 15 ന് ആശാറാമിന്റെ നേതൃത്വത്തിലുള്ള വിവിധ ട്രസ്‌റ്റുകൾ നടത്തുന്ന സ്‌കൂളുകളിലൊന്നിലെ വിദ്യാർത്ഥിനിയെ സഹായികൾ ആശീർവാദം ലഭിക്കുന്നതിനായി ആശ്രമത്തിലെത്തിച്ചപ്പോഴാണ് ബലാൽസംഗം ചെയ്തതെന്നാണ് ആരോപണം.
പിതാവ് മെഡിക്കൽ രേഖകൾ കൂടെ നൽകി ഡൽഹി പോലിസിൽ നൽകിയ പരാതി പ്രകാരം ആഗസ്റ്റ് 31ന് പോലിസിന്റെ ചോദ്യം ചെയ്യലിന് ഹാജരാകാൻ ആവശ്യപ്പെട്ടു.
അന്വേഷണത്തോട് സഹകരിക്കാതിരുന്ന ആശാറാമിനെതിരെ പോലിസ് അറസ്റ്റ് വാറണ്ട് പുറപ്പെടുവിച്ചു.
ആശാറാം അറസ്റ്റ് ഒഴിവാക്കി ഇൻഡോറിലുള്ള ആശ്രമത്തിൽ അനുയായികളുടെ സംരക്ഷണത്തിൽ തുടർന്നു.
ആശ്രമിത്തിലെത്തിയ പോലിസിനേയും മാധ്യപ്രവർത്തകരേയും അനുയായികൾ കായികമായി നേരിട്ടുവെങ്ങിലും 2013 സെപ്തംബർ 1-ന് ആശ്രമത്തിൽ പ്രവേശിച്ച ജോധ്‌പൂർ പോലിസ് ആശാറാമിനെ അറസ്റ്റ് ചെയ്തു.
2018 ഏപ്രിൽ 25-ന് ജോധ്പുരിൽ പട്ടികജാതി-വർഗക്കാരുടെ കേസുകൾ പരിഗണിക്കുന്ന പ്രത്യേക കോടതി അശാറാം കുറ്റക്കാരനാണെന്ന് കണ്ടെത്തുകയും മരണം വരെ ജീവപരന്ത്യം ശിക്ഷ വിധിക്കുകയും ചെയ്തു.
ആശാറാമിന്റെ കൂട്ടുപ്രതികളായ ശില്പി, ശരദ് എന്നിവർക്ക് 20 വർഷംവീതം കഠിനതടവും ലഭിച്ചു.
സൂററ്റ് ലൈംഗികതിക്രമ കേസ്
സൂററ്റിലെ രണ്ട് സഹോദരിമാരെ ആശാറാമും അദ്ദേഹത്തിന്റെ മകൻ "നാരായൺ സായി"യും ബലാൽസംഗം ചെയ്തുവെന്നാണ് കേസ്.
സാക്ഷികൾക്കെതിരെയുള്ള അക്രമങ്ങൾ
ആശാറാം ബാപ്പുവിനും മകനുമെതിരെയുള്ള കേസുകളിലെ നിരവധി സാക്ഷികൾ കൊലപ്പെടുകയും അക്രമത്തിനിരയാകുകയും ചെയ്തിട്ടുണ്ട്.
ആശാറാം ബാപ്പുനെതിരെയുള്ള ലൈംഗികതിക്രമ കേസിൽ സാക്ഷിയായ കൃപാൽ സിംഗിന് 2015 ജൂലായ് 11ന് ഉത്തർപ്രദേശിൽ വെച്ച് വെടിയേറ്റു.
സൂററ്റ് ലൈംഗികാതിക്രമ കേസിലെ സാക്ഷി 'ലാപ്‌ടോപ് ബാബ' എന്നറിയപ്പെടുന്ന രാഹുൽ ശർമ്മയ്ക്ക് (രാഹുൽ സച്ചൻ) 13 ഫെബ്രുവരി 2015 ന് ജോദ്‌പൂർ കോടതി വളപ്പിൽ വെച്ച് അഞ്ജാതരുടെ കുത്തേറ്റു.
ആശാറാം ബാപ്പുനെതിരെയുള്ള ലൈംഗികതിക്രമ കേസിൽ സാക്ഷിയായ കൃപാൽ സിംഗിന് ഉത്തർപ്രദേശിൽ വെച്ച് വെടിയേറ്റു.
ആശാറാം ബാപ്പുവിന്റെ മകൻ നാരായൻ സായിക്കെതിരെയുള്ള പീഡനക്കേസിൽ ഒരു മുഖ്യസാക്ഷി കൂടി ആക്രമണത്തിനിരയായി.
സനൗലി സ്വദേശി മഹേന്ദ്ര ചൗലയ്ക്കാണ് മെയ് 13 2015ന് രാവിലെ വെടിയേറ്റത്.
2015 മാർച്ചിൽ രാകേഷ് പട്ടേൽ എന്ന സാക്ഷിയെ അഞ്ജാതർ അക്രമിച്ചു.
ഗാന്ധി നഗർ കോടതിയിൽ സാക്ഷിയായി തെളിവ് നൽകിയ അദ്ദേഹത്തിന്റെ പാചകക്കാരനും പേർസണൽ സഹായിയുമായിരുന്ന അഖിൽ ഗുപ്ത(35) 2015 ജനുവരി 11 ന് മുസാഫർ നഗറിലെ ന്യൂ മണ്ഡി പോലിസ് സ്റ്റേഷൻ പരിധിയിലുള്ള ജൻസത് എന്ന സ്ഥലത്ത് വെച്ച് അഞ്ജാതരുടെ വെടിയേറ്റു മരിച്ചത്.
ബാപ്പുവിനെതിരെ സാക്ഷി പറഞ്ഞ ഭവ്ചന്ദനിന് നേരെ ആസിഡ് ആക്രമണം നടത്തിയിരുന്നു.
2014 മെയ് 23 ന് റായ്‌ക്കോട്ടിൽ വെച്ച് ആശാറാം ബാപ്പുവിന്റെ മുൻ സഹായിയും ആയുർവേദ ഡോക്ടറുമായ അമൃത പ്രജാപതിയെ അഞ്ജാതർ വെടി വെച്ചു.
2014 ജൂൺ 14ന് മരിച്ച അമൃത പ്രജാപതിയുടെ ബന്ധുക്കൾ കൊലപാതകത്തിന്റെ പിന്നിൽ ആശാറാമും മകനുമാണെന്ന് ആരോപിച്ചിട്ടുണ്ട്.
മാതൃ പിതൃ പൂജൻ ദിവസ്
വിദേശ സംസ്കാരം കടന്നുവരുന്നു‌വെന്ന് ആരോപിച്ച് ആശാറാം ബാപ്പുവിന്റെ നിയന്ത്രണത്തിലൂള്ള യോഗ വേദാന്ത സേവ സമിതി (വൈ.വി.എസ്.എസ്.) ഒഡീഷയിലെ റൂർക്കലയിൽ 2011 ഫെബ്രുവരി 14ന് "മാതൃ പിതൃ പൂജൻ ദിവസ്" നടത്തിയതിൽ 700 പേരോളം പങ്കെടുത്തു.
ഫെബ്രുവരി 14-ന് ആചരിക്കുന്ന " വാലൻന്റൈൻസ് ഡേ "ക്ക് പകരമായി "മാതൃ പിതൃ പൂജൻ ദിവസ്" ആചരിക്കാനായി 2012 ജനുവരി 29-ന് ആശാറാം ആവശ്യപ്പെട്ടിരുന്നു.
മാതാപിതാക്കളെ ബഹുമാനിക്കേണ്ടതിന്റെ ആവശ്യകതയെ വിവരിച്ച് പ്രചരണപരിപാടികൾ നടത്തുകയും 'വാലൈന്റ്സ് ഡേ'ക്ക് പകരമായി യുവജനങ്ങൾക്ക് മറ്റൊരു ആഘോഷം നൽകുക എന്നതായിരുന്നു ലക്ഷ്യം.
ജമ്മുവിലും ഛത്തീസ്‌ഗണ്ഡിലും "മാതൃ പിതൃ പൂജൻ ദിവസ്" ആഘോഷിച്ചിരുന്നു.
ഭാര്യ - ലക്ഷ്മി ദേവി, മകൻ - നാരായൻ സായി ഹർപലാനി, മകൾ - ഭാരതി ദേവി.
ആശാലത ഇംഗ്ലീഷ് വിലാസം https://ml.wikipedia.org/wiki/Ashalatha
വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ച എഴുത്തുകാരിയാണ് ആശാലത .
ആടിന്റെ വിരുന്ന് എന്ന പേരിൽ മരിയോ വർഗാസ്‌ യോസയുടെ ' ദ ഫീസ്റ്റ് ഓഫ് ദ ഗോട്ട് ' എന്ന പ്രശസ്ത നോവലിന്റെ വിവർത്തനത്തിനായിരുന്നു പുരസ്കാരം.
മൂവാറ്റുപുഴയിൽ ജനിച്ചു.
നിർമ്മല ഹൈസ്കൂൾ, മഹാരാജാസ് കോളേജ് , ഇൻസ്റ്റിറ്റ്യൂട്ട് ഓഫ് ഇംഗ്ലീഷ് എന്നിവടങ്ങളിൽ പഠിച്ചു.
കാലിക്കറ്റ് സർവകലാശാലയിൽ മലയാള വിഭാഗത്തിൽ ഗവേഷണം ചെയ്യുന്നു.
കൃതികൾ കടൽപ്പച്ച (കവിതാ സമാഹാരം) ആഗോളവത്കരണവും അസംതൃപ്തികളും - ജോസഫ്‌.
സ്‌റ്റിഗ്ലിസ്‌ (വിവർത്തനം രാജഗോപാലിനോടൊപ്പം) യുദ്ധഭാഷണങ്ങൾ - അരുന്ധതി റോയ് (വിവർത്തനം) ആടിന്റെ വിരുന്ന് - മരിയോ വർഗാസ്‌ യോസയുടെ ' ദ ഫീസ്റ്റ് ഓഫ് ദ ഗോട്ട് ' പുരസ്കാരങ്ങൾ വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2010) അവലംബം ↑
ആശാപൂർണ്ണാ ദേവി ഇംഗ്ലീഷ് വിലാസം https://ml.wikipedia.org/wiki/Ashapoorna_Devi
പ്രശസ്തയായ ബംഗാളി നോവലിസ്റ്റും കവയിത്രിയുമാണ്‌ ആശാപൂർണ്ണാ ദേവി ( ബംഗാളി :আশাপূর্ণা দেবী) അല്ലെങ്കിൽ ആശാപൂർണ്ണാ ദേബി അല്ലെങ്കിൽ ആശ പൂർണ്ണാ ദേവി .
1909 -ലാണ്‌ ഇവർ ജനിച്ചത്.
നിരവധി സമ്മാനങ്ങൾ ഇവർക്ക് ലഭിച്ചിട്ടുണ്ട്.
1976 -ൽ ഇവർക്ക് ജ്ഞാനപീഠം ലഭിച്ചു.
1976 -ൽ ഭാരത സർക്കാർ ഇവർക്ക് പത്മശ്രീ നൽകി ആദരിച്ചു.
വിശ്വഭാരതി യൂനിവേഴ്‌സിറ്റി 1989-ൽ ദേശികോത്തമ എന്ന ബിരുദം നൽകി ആദരിച്ചു.
നോവലിലും, ചെറുകഥയിലും നൽകിയ സേവനങ്ങൾ മാനിച്ച് 1994 -ൽ കേന്ദ്ര സാഹിത്യ അക്കാദമി ഇവർക്ക് ഫെല്ലോഷിപ്പ് നൽകി.
1995 -ൽ അന്തരിച്ചു.
170-ൽ അധികം ബംഗാളി പുസ്തകങ്ങൾ ആശാപൂർണ്ണാ ദേവി രചിച്ചിട്ടുണ്ട്.
ഒരു യാഥാസ്ഥിതിക ബംഗാളി കുടുംബത്തിൽ ജനിച്ച ആശാപൂർണ്ണാ ദേവിയ്ക്ക് പഠനം പൂർത്തിയാക്കുന്നതിനു മുൻപേ വിവാഹം കഴിക്കേണ്ടിവന്നു.
ആദ്യ പുസ്തകം 1930-ൽ പ്രസിദ്ധീകരിച്ചു, എങ്കിലും ആശാപൂർണ്ണാ ദേവിയുടെ ആദ്യത്തെ പ്രശസ്ത നോവൽ 1937-ൽ പ്രസിദ്ധീകരിച്ച 'ഭർത്താവിന്റെ കാമുകി' എന്ന പുസ്തകമാണ്.
വിവിധ മുഖങ്ങളുള്ളതും ശക്തവുമായ സ്ത്രീ കഥാപാത്രങ്ങളെ ആശാപൂർണ്ണാ ദേവി തന്റെ നോവലുകളിൽ അവതരിപ്പിക്കുന്നു.
ആശാപൂർണ്ണാ ദേവിയുടെ പ്രശസ്ത നോവൽ ത്രയം പ്രഥം പ്രതിശ്രുതി , സുബർണ്ണലത , ബകുൽ കൊഥ എന്നിവയാണ്.
പ്രഥം പ്രതിശ്രുതി 1966-ലെ രബീന്ദ്ര പുരസ്കാർ നേടിയെടുത്തു.
ഈ മൂന്നു നോവലുകൾ തലമുറകളിലൂടെയുള്ള സ്ത്രീശാക്തീകരണത്തിന്റെ കഥ പറയുന്നു.
ഈ നോവൽ ത്രയമാണ് ആശാപൂർണ്ണാദേവിയെ ബംഗാളിയിൽ ഒരു പ്രശസ്ത കഥാകാരിയാക്കിയതും ഏഷ്യൻ നോവലിസ്റ്റുകളിൽ പ്രമുഖ ആക്കിയതും.
ആശാപൂർണ്ണാ ദേവിയ്ക്ക് സാഹിത്യ അക്കാദമി അവാർഡ് ലഭിച്ചതും ഈ നോവൽ ത്രയത്തിനാണ് ബഹുമതികൾ ലീല പ്രൈസ്-യൂനിവേഴ്‌സിറ്റി ഓഫ് കൽക്കട്ടയിൽ നിന്നും(1954) ഭൂട്ടാൻ മോഹിനി ദാസി ഗോൾഡ് മെഡൽ(1966) ജ്ഞാനപീഠം പുരസ്കാരം(1976) ഹാരന്ത ഘോഷ് മെഡൽ ബാംഗിയ സാഹിത്യ പരിഷത്തിൽ നിന്നും (1988) ജഗത്താരിനി ഗോൾഡ് മെഡൽ-യൂനിവേഴ്‌സിറ്റി ഓഫ് കൽക്കട്ടയിൽ നിന്നും (1993) പുറത്തേക്കുള്ള കണ്ണികൾ അവലംബം ↑
ആശാരിപ്പുളി ഇംഗ്ലീഷ് വിലാസം https://ml.wikipedia.org/wiki/Antidesma_acidum
അരിപ്പഴച്ചെടി, അരീപ്പഴം എന്നെല്ലാം പേരുകളുള്ള ആശാരിപ്പുളി ഒരു വലിയ കുറ്റിച്ചെടിയാണ്.
( ശാസ്ത്രീയനാമം : Antidesma acidum ) .
ഭാഗിക നിത്യഹരിതവനങ്ങളിലും ഈർപ്പമുള്ള ഇലപൊഴിയും കാടുകളിലും കാവുകളിലുമെല്ലാം കണ്ടുവരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.icimod.org/hkhconservationportal/Plant.aspx?
ID=3165 Archived 2016-03-04 at the Wayback Machine .
വിക്കിസ്പീഷിസിൽ Antidesma acidum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Antidesma acidum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആശാൻ ഇംഗ്ലീഷ് വിലാസം https://ml.wikipedia.org/wiki/Aasaan
ആശാൻ എന്നാൽ ഗുരു അഥവാ വിദ്യ അഭ്യസിപ്പിക്കുന്നവൻ എന്നാണു അർഥം.
ആചാര്യ എന്ന സംസ്കൃത  പദത്തിൽ നിന്നും തമിഴിൽ ഉൽഭവിച്ചതാണു ഈ നാമം. 'ൻ', 'ർ' തുടങിയ  അക്ഷരങൾ പദാന്ത്യത്തിൽ ആദരപൂർവ്വം ചേർത്തുപയോഗിക്കുന്ന സമ്പൃദായം പഴയ കാലത്തു നിലവിൽ ഉണ്ടായിരുന്നു.
മലയാള  കവിതാ  സാഹിത്യത്തിൽ  കാല്പനികതയ്ക്കു തുടക്കം കുറിച്ച, ആധൂനിക കവിത്രയങ്ങളിലെ, മഹാ  കവിയായ   കുമാരനാശാനെ   കേരള  ജനത  അറിയപ്പെടുന്നത്   ആശാൻ  എന്ന  ചുരുക്കപേരിലാണ്.
പുരാതന കാലം മുതൽ പൊതുവെ  തിരുവിതാംകൂറിലെ ഗണക സമുദായക്കാരുടെ സഥാനപ്പേരായിരുന്നു ആശാൻ.
ഇവരിലെ സ്ത്രീ ജനങ്ങളെ ആശാട്ടി എന്നറിയപ്പെട്ടിരുന്നു.
എഴുത്തുകളരികൾ നടത്തി ജനങൾക്കു സാക്ഷരത നൽകിയിരുന്നതിനാൽ ഇവരെ സമൂഹത്തിന്റെ  ഗുരുക്കന്മാരായി ആദരിച്ചിരുന്നു.
സംസ്കൃതം,ആയുർവേദം, ജ്യോതിഷം,ഗണിതം തുടങിയവയിൽ ഇവർ പണ്ഡിതരായിരുന്നു.
നിലത്തെഴുത്തുകളരികളിൽ   ആശാൻമാരായിട്ടുള്ളവരെ, എഴുത്താശാൻ  അഥവാ എഴുത്തശ്ചൻ   എന്നാണ്  അറിയപ്പെട്ടിരുന്നത് .
മലബാർ മേഖലയിൽ, പണിക്കർ എന്ന സ്ഥാനപ്പേരുണ്ടായിരുന്ന കണിയാർ പണിക്കർമാർ , നാൽപ്പത്തീരടി ആയോധന കളരി ആശാന്മാരായിരുന്നു.
അവർ  ആയുധകളരിയിൽ പരിശീലനം നൽകിയിരുന്നു.
കണിയാൻ അഥവാ കണിശ്ശൻ  എന്ന  നാമ പദം  തമിഴിലെ  കണിക്കുന്ന, ആശാൻ (സംസ്കൃതത്തില്  ഗണനം ചെയ്യുന്ന ആചാര്യ) എന്നീ വാക്കുകൾ ലോപിച്ചുണ്ടായിട്ടുള്ളതാണു.
എന്നാൽ പതിനെട്ടാം നൂറ്റാണ്ടോടു കൂടി , ഈഴവ , നായർ , ക്രിസ്ത്യൻ തുടങ്ങിയ ഇതര സമുദായത്തിലുള്ള വിദ്യാഭ്യാസം നേടിയവവരും  പള്ളിക്കുടങ്ങളിലും കളരികളിലും    അദ്ധ്യാപക   വൃത്തിയില്   ഏർപ്പെടുകയും,അതിനാല്   ആശാൻ  എന്ന സ്ഥാനപ്പേരിലറിയപ്പെടുകയും  ചെയ്തിരുന്നു .
കാലക്രമേണ ആശാൻ  എന്ന വാക്കിന്റെ പ്രയോഗത്തില്  അർത്ഥ  ശോഷണം    സംഭവിച്ചതായി കാണാം .
ഇന്നത്തെ  കാല  ഘട്ടത്തിൽ , മിക്കവരും ,  ഇതിനെ  വികലമായ  അർത്ഥത്തിലും  തമാശ ശൈലിയിലും  ഉള്ള   ഒരു അപ്രധാന പദമായിട്ടാണ് പരക്കെ ഉപയോഗിക്കുന്നത്
ആശാദീപം
1953-ൽ പുറത്തിറങ്ങിയ മലയാള ചലച്ചിത്രമാണ് ആശാദീപം .
അസ്സോസിയേറ്റഡ് പ്രൊഡ്യൂസേഴ്സ് നിർമിച്ച ആശാദീപത്തിന്റെ സംവിധാനം നിർവഹിച്ചത് ജി.എൻ. റാവു ആണ്.
കഥയും സംഭാഷണവും പൊൻകുന്നം വർക്കി എഴുതിയപ്പോൾ പി. ഭാസ്കരൻ ഗാനങ്ങൾ എഴുതി.
സംഗീതസംവിധാനം വി. ദക്ഷിണാമൂർത്തി നിർവഹിച്ചു.
ആദി എം. ഇറാനി, യു. രാജഗോപാൽ, വെങ്കിട്ടറവു എന്നിവർ ഛായാഗ്രഹണ ചുമതല വഹിച്ചു.
കെ.ആർ. കുമാർ നൃത്തസംവിധാനവും, ഗംഗ രംഗസംവിധാനവും, പീതാംബരം മേക്കപ്പും, ഗണേശൻ വസ്ത്രാലങ്കാരവും നിർവഹിച്ചു.
വാഹിനിസ്റ്റുഡിയോയിൽ നിർമിച്ച ഈ ചിത്രം 1953 സെപ്റ്റംബർ 18-നു റിലീസായി.
ടി.എൻ. ഗോപിനാഥൻ നായർ സത്യൻ ജമിനി ഗണേശൻ പത്മിനി പങ്കജവല്ലി ഗിരിജ (പ) ആറന്മുള പൊന്നമ്മ ബി.എസ്. സരോജ പിന്നണിഗായകർ
എ.എം. രാജ ഘണ്ഠശാല ജിക്കി എം.എൽ. വസന്തകുമാരി നാഗയ്യ പി. ലീല അവലംബം പുറത്തേക്കുള്ള കണ്ണികൾ ഇന്റനെറ്റ് മൂവി ഡാറ്റാബേസിൽ നിന്ന്
ഒങ്കോൾ (ലോകസഭാമണ്ഡലം)
ആന്ധ്രാപ്രദേശിലെ ഇരുപത്തിയഞ്ച് ലോക്സഭാ മണ്ഡലങ്ങളിലൊന്നാണ് ഒങ്കോൾ (ലോകസഭാമണ്ഡലം).
ഏഴ് അസംബ്ലി മണ്ഡലങ്ങളുള്ള ഇത് പ്രകാശം ജില്ലയിലാണ്.
2019 ലെ തിരഞ്ഞെടുപ്പിൽ മഗുന്ത ശ്രീനിവാസുലു റെഡ്ഡി ( വൈ‌.എസ്.ആർ. കോൺഗ്രസ് ) വിജയിച്ചു.
ഈ മണ്ഡലത്തിന്റെ ചരിത്രത്തിൽ ഐ‌എൻ‌സി 11 തവണ വിജയിച്ചു, സി‌പി‌ഐ 1 തവണ, ടിഡിപി 2 തവണ, സ്വതന്ത്രർ 1 തവണ, യുവജന സ്രാമിക റൈതു കോൺഗ്രസ് പാർട്ടി 2 തവണ വിജയിച്ചു ഓങ്കോലെ ശാമ മണ്ഡലത്തിൽ ഇരുപത്തഞ്ചു ഒന്നാണ് ലോക്സഭാ മണ്ഡലങ്ങളിൽ എന്ന ആന്ധ്രാപ്രദേശ് ൽ ഇന്ത്യ .
ഏഴ് അസംബ്ലി സെഗ്‌മെന്റുകളുള്ള ഇത് പ്രകാശം ജില്ലയുടേതാണ് .
2019 ലെ തിരഞ്ഞെടുപ്പിൽ മഗുണ്ട ശ്രീനിവാസുലു റെഡ്ഡി ( യുവജന ശ്രാമിക റൈതു കോൺഗ്രസ് പാർട്ടി) വിജയിച്ചു.
ഐ‌എൻ‌സി 11 തവണ വിജയിച്ചു, സി‌പി‌ഐ 1 തവണ, ടി‌ഡി‌പി 2 തവണ, സ്വതന്ത്രർ 1 തവണ, വൈ.എസ് ആർ കോൺഗ്രസ് 2 തവണയും വിജയിച്ചു.
ഒങ്കോൾ ലോക്സഭാ നിയോജകമണ്ഡലം നിലവിൽ ഇനിപ്പറയുന്ന നിയമസഭാ വിഭാഗങ്ങൾ നിയോജകമണ്ഡലം നമ്പർ പേര് ( എസ്‌സി / എസ്ടി / ഒന്നുമില്ല) 221 യെരഗൊണ്ടപാലം എസ്.സി. 222 ദർസി ഒന്നുമില്ല 227 ഓങ്കോൾ ഒന്നുമില്ല 229 കോണ്ടാപ്പി എസ്.സി. 230 മർക്കാപുരം ഒന്നുമില്ല 231 ഗിദ്ദലൂർ ഒന്നുമില്ല 232 കനിഗിരി ഒന്നുമില്ല പാർലമെന്റ് അംഗങ്ങൾ
വർഷം വിജയി പാർട്ടി 1952 എം നാനദാസ് സ്വതന്ത്രം 1957 റോണ്ട നാരപ്പ റെഡ്ഡി ഇന്ത്യൻ നാഷണൽ കോൺഗ്രസ് 1962 മഡാല നാരായണസ്വാമി കമ്മ്യൂണിസ്റ്റ് പാർട്ടി ഓഫ് ഇന്ത്യ 1967 ജഗ്ഗയ്യ ഇന്ത്യൻ നാഷണൽ കോൺഗ്രസ് 1971 പി.അങ്കിനീടു പ്രസാദ റാവു ഇന്ത്യൻ നാഷണൽ കോൺഗ്രസ് 1977 മുത്തരാസൻ പിള്ള ഇന്ത്യൻ നാഷണൽ കോൺഗ്രസ് 1980 പുലി വെങ്കട റെഡ്ഡി ഇന്ത്യൻ നാഷണൽ കോൺഗ്രസ് 1984 ബെസാവഡ പാപ്പി റെഡ്ഡി തെലുങ്ക് ദേശം പാർട്ടി 1989 മേകപതി രാജമോഹൻ റെഡ്ഡി ഇന്ത്യൻ നാഷണൽ കോൺഗ്രസ് 1991 മഗുന്ത സുബ്ബരാമ റെഡ്ഡി ഇന്ത്യൻ നാഷണൽ കോൺഗ്രസ് 1996 മഗുന്ത പർവതമ്മ സുബ്ബരാമ റെഡ്ഡി ഇന്ത്യൻ നാഷണൽ കോൺഗ്രസ് 1998 മഗുന്ത ശ്രീനിവാസുലു റെഡ്ഡി ഇന്ത്യൻ നാഷണൽ കോൺഗ്രസ് 1999 കരം ബലരാമ കൃഷ്ണ മൂർത്തി തെലുങ്ക് ദേശം പാർട്ടി 2004 മഗുന്ത ശ്രീനിവാസുലു റെഡ്ഡി ഇന്ത്യൻ നാഷണൽ കോൺഗ്രസ് 2009 മഗുന്ത ശ്രീനിവാസുലു റെഡ്ഡി ഇന്ത്യൻ നാഷണൽ കോൺഗ്രസ് 2014 വൈ വി സുബ്ബ റെഡ്ഡി വൈ‌.
എസ്.ആർ. കോൺഗ്രസ് 2019 മഗുന്ത ശ്രീനിവാസുലു റെഡ്ഡി വൈ‌.
എസ്.ആർ. കോൺഗ്രസ് ഇതും കാണുക ആന്ധ്രപ്രദേശ് നിയമസഭയിലെ മണ്ഡലങ്ങളുടെ പട്ടിക പരാമർശങ്ങൾ
ബാഹ്യ ലിങ്കുകൾ ഒങ്കോൾ ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും ↑ ↑
ഒച്ച
ഇംഗ്ലീഷ് വിലാസം https://ml.wikipedia.org/wiki/Noise നാസയിലെ ശാസ്ത്രജ്ഞർ ഒരു വിമാനഎൻജിനിന്റെ ഒച്ച പരിശോധിക്കുന്നു
ഒച്ച എന്നത് ഒരുതരം ശബ്ദമാണ് .
ഇത് സാധാരണയായി അനാവശ്യമായ ശബ്ദമാണ്.
സാധാരണയായി ആവശ്യമായ ശബ്ദം കേൾക്കുന്നതിന് തടസ്സമായി നിൽക്കുന്നതോ ആളുകൾക്ക് അരോചകമായതോആയ ശക്തമായ ശബ്ദമാണ് ഒച്ച.
പട്ടികളുടെ ശക്തിയായ കുര, ഉന്നത വോള്യത്തിൽ അയൽക്കാർ പാട്ട് വയ്ക്കുന്നത്, അറക്കവാളിന്റെ ശബ്ദം, റോഡിലെ വാഹനങ്ങളുടെ തുടർച്ചയായ ഹോൺ, ഒരു ശാന്തമായ ഗ്രാമപ്രദേശത്ത് വരുന്ന വലിയ വിമാനത്തിന്റെ ശബ്ദം തുടങ്ങി അരോചകമായ ഒച്ചക്ക് നിത്യജീവിതത്തിൽ നിന്നും അനേകം ഉദാഹരണങ്ങൾ കണ്ടെത്താൻ കഴിയും.
White Noise ഈ പ്രമാണം കേൾക്കാൻ കഴിയുന്നില്ലേ?
ഒഗോജ
നൈജീരിയയിലെ മുപ്പത്തിയാറു സംസ്ഥാനങ്ങളിൽ ഒന്നായ  ക്രോസ് റിവർ സംസ്ഥാനത്തിലെ  ഒരു ജില്ലയാണ്(ലോകൽ ഗവണ്മെൻറ് ഏരിയ) ഒഗോജ .
കേരള ബ്ലാസ്റ്റേഴ്സിന്റെ ഇപ്പോഴത്തെ കാപ്റ്റൻ ഒഗ്ബഛെ ഇവിടുത്തുകാരനാണ്.
എ 4 ഹൈവേക്കു സമീപം സ്ഥിതിചെയ്യുന്ന   ഒഗൊജ പട്ടണമാണ് ( 6°39′17″N 8°47′51″E ﻿ / ﻿ 6.65472°N 8.79750°E ﻿ / 6.65472; 8.79750 ) ജില്ലയുടെ  ആസ്ഥാനം .
അതിന്റെ വിസ്തീർണ്ണം 972  ചതുരശ്ര കിലോമീറ്ററും 2006 ലെ സെൻസസ് പ്രകാരം  ജനസംഖ്യ171,901-ഉം ആണ്.
ഒഗോജാ റോമൻ കത്തോലിക്കാ രൂപതയുടെ  അധീനതയിലാണ് ഇവിടത്തെ സെന്റ് ബെനഡിക്റ്റ് കത്തീഡ്രൽ.
പ്രദേശത്തിന്റെ പോസ്റ്റൽ കോഡ് 550 ആണ്.
ഒഗോജയെ  ഭരണസൗകര്യാർഥം പത്തു വാർഡുകളായി വിഭജിച്ചിരിക്കുന്നു .
കൊളോണിയൽ അധിനിവേശത്തിനു മുൻപുതന്നെ   ഈ നഗരം ഒരു പ്രവിശ്യയായി നിലനിന്നിരുന്നു എന്നാണ് അനുമാനം.
ഇഷിബോറി ഗ്രാമത്തിൽ, ഐഗോളി എന്ന ചെറുപട്ടണത്തെ കേന്ദ്രമാക്കി   ഉഹ്മൂരിയ, ഇകപ്താങ്, ഇക്കജോർ, ഇഷിനീമ, ഇകാരികു, ഇമെരാകോർം എന്നിങ്ങനെ വ്യത്യസ്ത ആദിവാസിസമൂഹങ്ങൾ പാർക്കുന്നു.
പ്രധാന ഗോത്രങ്ങളിലൊന്നായ എം‌ബ്യൂബിലും   ഒഡാജി, അഡാഗം, എകുംതക്, ഇഡും, ഒജെറിം, എഗ്ബെ, എൻ‌കിം, ഒഗ്‌ബെറിയ ഒഗാംഗ് , ഒഗ്‌ബെറിയ ഒച്ചോറോ, ഒബോസോ, ബെൻ‌ക്പെ, എഡിഡ്, ബൻസാൻ, അരഗ്‌ബാൻ എന്നീ ഗോത്രങ്ങളും  വിവിധ പ്രാന്തങ്ങളിലായി വാസമുറപ്പിച്ചിട്ടുണ്ട് .
എകാജുക്      ഒന്നും രണ്ടും വാർഡുകളിലായി      ഗ്രാമസമൂഹങ്ങളായ ന്വാങ്, എക്പോഗ്രിന്യ.
എഷം,എഗ്ബോംഗ്,ന്നാംഗ്, എവിനിംബ, ബനസാര എന്നിവ ഉൾപെടുന്നു.
കൃഷിയാണ് ഉപജീവനമാർഗം.
മുഖ്യമായും  കസവ(മരച്ചീനി), ചേന, എണ്ണപ്പന  തുടങ്ങിയവയാണ് കൃഷി ചെയ്യപ്പെടുന്നത്.
ഇപ്പോഴത്തെ ഭരണം
നിലവിൽ ഒഗോജയ്ക്ക്  ഭരണനിർവഹണത്തിനായി    കാര്യനിർവഹണം(എക്സിക്യൂട്ടീവ്), നിയമനിർമ്മാണം(ലെജിസ്ലേറ്റീവ്)  നീതിന്യായ വ്യവസ്ഥ (ജുഡീഷ്യറി) എന്നീ മൂന്ന് സംവിധാനങ്ങളുണ്ട് .
തിരഞ്ഞെടുക്കപ്പെട്ട ചെയർമാനും ഡെപ്യൂട്ടി ചെയർമാനും, ചെയർമാൻ തിരഞ്ഞെടുക്കുന്ന സൂപ്പർവൈസർമാരും അടങ്ങുന്നതാണ് കാര്യനിർവഹണവിഭാഗം .
മുൻ ചെയർമാൻ 2013 മുതൽ 2016 വരെ മാഡം റീത്ത ആറ്റം ആയിരുന്നു, അതിനുശേഷം   തിരഞ്ഞെടുപ്പ് നടന്നിട്ടില്ല.
വൈസ് ചെയർമാൻ  ജോൺ ഒരിം ഇപ്പോഴും അതേ സ്ഥാനത്തു തുടരുന്നു.
ഒഗോജയിലെ പത്ത് വാർഡുകളെ പ്രതിനിധീകരിക്കുന്ന പത്ത് കൗൺസിലർമാരാണ് നിയമസഭയിൽ ഉൾപ്പെടുന്നത്.
നിയമസഭയുടെ നേതാവ് മിസ്റ്റർ ഓസ്റ്റിൻ ആയുങ്‌ബെ - എകാജുക് വാർഡ് II, ഡെപ്യൂട്ടി ലീഡർ തോമസ് ഒറി - (എംബ്യൂബ് ഈസ്റ്റ് വാർഡ് II).
മറ്റുള്ളവർ- എം‌എസ് സാറാ അമു - (എം‌ബ്യൂബ് ഈസ്റ്റ് വാർഡ് I), ടോം എഗ്ബാംഗ് - (എം‌ബ്യൂബ് വെസ്റ്റ് വാർഡ് I), മ പീറ്റർ ഒഡു - (എം‌ബ്യൂബ് വെസ്റ്റ് വാർഡ് II),  വിൻസെന്റ് ഉഗാ - (എൻ‌കും-ഇറെഡ് വാർഡ്),  ഇയാങ് നാനാംഗ് - (എൻ‌കും-ഇബോർ‌ വാർ‌ഡ്,) പോൾ അഗന്യി(ഇകാജുക്  വാർഡ് I,)  ആന്റണി റ്റാജി - (അർബൻ വാർഡ് I,)  വോഗോർ ഉമാരി - (അർബൻ വാർഡ് II).
എക്സിക്യൂട്ടീവ്, ലെജിസ്ലേറ്റീവ്  വിഭാഗങ്ങളിലെ എല്ലാ ഉദ്യോഗസ്ഥരും പീപ്പിൾസ് ഡെമോക്രാറ്റിക് പാർട്ടി (പിഡിപി) അംഗങ്ങളാണ്.
അവരുടെ കാലാവധി 2016 ഡിസംബറിൽ അവസാനിച്ചു.
ചീഫ് ജഡ്ജിയാണ് ഒഗോജ ജുഡീഷ്യറിയുടെ തലപ്പത്ത്.
എഗാബേസ്,  ഒഗാബീസ്,  അഗ്രീസ്,  ഒഗാബോസ്,  യുക്പോസ്,  ഉഗാ-ഇഫുസ് എന്നിങ്ങനെ  നിരവധി പ്രശസ്ത കുടുംബങ്ങൾ അധിവസിക്കുന്ന  പട്ടണവും  ഫെഡറൽ കോളേജ് ഓഫ് സയൻസിന്റെ ആസ്ഥാനവുമാണ് ഒഗോജ.
ബെജി എയർപോർട്ട്, ഒരു ചെറിയ എയർസ്ട്രിപ്പ്, ഒഗോജയ്ക്ക് അടുത്താണ്.
ഒഞ്ചിയം വെടിവെപ്പ്
1948 ഏപ്രിൽ 30ന് അന്നത്തെ മൈസൂരിലെ മലബാർ പ്രവിശ്യയിലെ കുറുംബ്രനാട് താലൂക്കിലെ ഇന്നത്തെ വടകര താലൂക്കിലെ ഒഞ്ചിയത്ത് നടന്ന പോലീസ് വെടിവെപ്പ് ആണ് ഒഞ്ചിയം വെടിവെപ്പ് എന്നറിയപ്പെടുന്നത്.
ഈ സംഭവത്തിൽ 10 പേർ കൊല്ലപ്പെട്ടിരുന്നു.
സാമൂഹിക പശ്ചാത്തലം
ഇരുപതാം നൂറ്റാണ്ടിൻറെ ആദ്യദശകങ്ങളിൽ ഒഞ്ചിയം എന്ന കർഷകഗ്രാമം ഉണരുന്നത് ഉത്തരകേരളത്തിലെ നവോത്ഥാനനായകരിൽ പ്രമുഖനായ വാഗ്‌ഭടാനന്ദ ഗുരുവിൻറെ ആത്മവിദ്യാ സംഘം പ്രവർത്തനത്തിലൂടെ ആയിരുന്നു.
1917ൽ ഒഞ്ചിയത്തെ കാരക്കാട്ടിൽ ആത്മവിദ്യാ സംഘം പ്രവർത്തനം ആരംഭിച്ചു.
സാമൂഹികാനാചരങ്ങൾക്കും അന്ധവിശ്വാസങ്ങൾക്കും എതിരെ പോരാട്ടം നയിച്ച സംഘം ഒഞ്ചിയത്തിൻറെ ഉണർവ്വായി.
തുടർന്ന് ദേശീയപ്രസ്ഥാന നായകനായ മൊയാരത്ത് ശങ്കരൻറെ നേതൃത്വത്തിൽ ഒഞ്ചിയവും സമീപപ്രദേശങ്ങളും ദേശീയ പ്രസ്ഥാനത്തിൻറെയും നവോത്ഥാനപ്രസ്ഥാനത്തിൻറെയും തുടിപ്പുകൾ ഏറ്റുവാങ്ങി.
കർഷക പ്രസ്ഥാനം
കോൺഗ്രസ്സ് , കർഷക സംഘം , കോൺഗ്രസ്സ് സോഷ്യലിസ്റ്റ് പാർടി , ഇന്ത്യൻ കമ്മ്യൂണിസ്റ്റ് പാർട്ടി തുടങ്ങിയ സംഘടനകളുടെ പ്രവർത്തനത്തിൽ സജീവമായ പങ്കായിരുന്നു ഒഞ്ചിയം പ്രദേശം വഹിച്ചത്.
മണ്ടോടി കണ്ണൻ , എം.കെ. കേളുവേട്ടൻ , പി.ആർ , നമ്പ്യാർ , എം.കുമാരൻ മാസ്റ്റർ , എം.ആർ .
നാരായണക്കുറുപ്പ് , ചെക്കണ്ണാറത്ത് കുമാരൻ മാസ്റ്റർ , യു. കുഞ്ഞിരാമൻ , ചെറിയത്ത് പി. വി. പൊക്കിണൻ മാസ്റ്റർ , പി.പി. ശങ്കരൻ , തൈക്കണ്ടി ആണ്ടി മാസ്റ്റർ , കെ.പി.കുഞ്ഞിരാമക്കുറുപ്പ് , ചെറിയത്ത് പി.വി. അച്യുതൻ മാസ്റ്റർ തുടങ്ങിയവരുടെ നേതൃത്വത്തിലായിരുന്നു ഒഞ്ചിയത്തെയും പരിസരത്തെയും കമ്മ്യൂണിസ്റ്റ് പ്രസ്ഥാനത്തിൻറെ വളർച്ച.
കൽക്കത്ത തീസിസ്
1948 ഫെബ്രുവരിയിൽ കൽക്കത്തയിൽ നടന്ന കമ്മ്യൂണിസ്റ്റ് പാർടിയുടെ രണ്ടാം കോൺഗ്രസ്സ്, ഇന്ത്യയുടെ സ്വാതന്ത്ര്യത്തെ, ബ്രിട്ടൻറെ അർദ്ധ കോളണി ഭരണമായ് വിലയിരുത്തുകയും അതിനെതിരെ ശക്തമായ പോരാട്ടത്തിന് 
ആഹ്വാനം ചെയ്യുകയും ചെയ്തു.
അന്നത്തെ സി.പി.ഐ. ജനറൽ സെക്രട്ടറി ആയിരുന്ന രണദിവെ മുന്നോട്ട് വെച്ച നിർദ്ദേശം എന്ന നിലയിൽ ഇത് രണദിവെ തീസിസ് എന്നറിയപ്പെടുന്നു.
തെലുങ്കാന സമരം നടന്നു 
കൊണ്ടിരുന്ന സമയത്തായിരുന്നു സി.പി.ഐ. യുടെ രണ്ടാം പാർട്ടി കോൺഗ്രസ്സ്.
വെടിവെപ്പ്
കൽക്കത്ത തീസിസിന്റെ കൂടി വെളിച്ചത്തിൽ റേഷൻ സമ്പ്രദായത്തിലെ അപാകതകൾക്കെതിരെ ഒഞ്ചിയത്തെ ജനങ്ങൾ അന്നത്തെ മദ്രാസ് സർക്കാരിനെ പ്രതിരോധിക്കാൻ തീരുമാനിച്ചു.
ഇതിനായി കമ്മ്യൂണിസ്റ്റ് പാർടിയുടെ കുറുമ്പ്രനാട് താലൂക്ക് കമ്മറ്റി 1948 ഏപ്രിൽ 30ന് യോഗം ചേർന്നു.
വിവരമറിഞ്ഞെത്തിയ പോലീസ് പുളിയുള്ളതിൽ ചോയിയേയും കണാരനേയും അറസ്റ്റ് ചെയ്തു.
അറസ്റ്റിനെ ചോദ്യം ചെയ്ത സി.പി.ഐ. പ്രവർത്തകരുടെ നേരെ പോലീസ് നടത്തിയ വെടിവെപ്പിൽ എട്ട് പേരും തുടർന്ന് നടന്ന ലോക്കപ്പ് മർദ്ദനത്തിലായി രണ്ട് പേരും (ആകെ പത്ത് പേർ )കൊല്ലപ്പെട്ടു.
ഒഞ്ചിയം രക്തസാക്ഷികൾ മണ്ടോടി കണ്ണൻ കൊല്ലാച്ചേരി കുമാരൻ അളവക്കൻ കൃഷ്ണൻ മേനോൻ കണാരൻ സി.കെ. ചാത്തു പുറവിൽ കണാരൻ വി.കെ. രാഘൂട്ടി വി.പി. ഗോപാലൻ കെ.എം. ശങ്കരൻ പാറോള്ളതിൽ കണാരൻ അവലംബങ്ങൾ
ഒഗെദെയ് ഖാൻ
ഒഗെദെയ് ഖാൻ ( Ögedei , Ogodei ; Mongolian : Өгэдэй , Mongolian : ᠥᠭᠡᠳᠡᠢ Ögedei , ᠥᠭᠦᠳᠡᠢ Ögüdei ; ചൈനീസ് : 窩闊台 ; c.1186– 11 December 1241) ജെങ്കിസ് ഖാന്റെ മൂന്നാമത്തെ പുത്രനും തന്റെ പിതാവിന്റെ പിന്തുടർച്ചാവകാശിയായി മംഗോൾ സാമ്രാജ്യത്തിലെ രണ്ടാമത്തെ ചക്രവർത്തിയുമായിരുന്നു.
ജെങ്കിസ് ഖാൻ തുടങ്ങി വച്ച സാമ്രാജ്യവികസനം തുടരുകയും യൂറോപ്യൻ, പൂർവ്വേഷ്യൻ അധിനിവേശക്കാലത്ത് മംഗോൾ സാമ്രാജ്യത്തിന്റെ അതിർത്തി പടിഞ്ഞാറും തെക്കും ദിശകളിൽ ഏറ്റവുമധികം വ്യാപിപ്പിച്ചു.
ജെങ്കിസ് ഖാന്റെ മറ്റ് പുത്രന്മാർക്കൊപ്പം ചൈന , ഇറാൻ , മദ്ധ്യേഷ്യ എന്നിവിടങ്ങൾ കീഴടക്കാൻ നടത്തിയ യുദ്ധങ്ങളിൽ ഒഗെദെയ് പങ്കെടുത്തിരുന്നു.
ജെങ്കിസ് ഖാന്റെയും ബോർടെ യൂജിന്റെയും മൂന്നാമത്തെ പുത്രനായിരുന്നു ഒഗെദെയ്.
പതിനേഴ് വയസ് പ്രായമായിരുന്നപ്പോൾ ഖലകാൽജിദ് മരുഭൂമിയിൽ ജാമുഖയ്ക്കെതിരെ നടന്ന യുദ്ധത്തിൽ ജെങ്കിസ് ഖാൻ ദയനീയമായി പരാജയപ്പെടുകയും സാരമായ പരിക്ക് പറ്റിയ ഒഗെദെയിയെ യുദ്ധഭീമിയിൽ കാണാതാവുകയും ചെയ്തു.
ജെങ്കിസ് ഖാന്റെ ദത്തെടുക്കപ്പെട്ട സഹോദരനായ ബൊറോക്കുളയാണ് ഒഗെദെയിയെ രക്ഷിച്ചത്.
നേരത്തെ വിവാഹം ചെയ്തിരുന്നുവെങ്കിലും, 1204-ൽ യുദ്ധത്തിൽ പരാജയപ്പെട്ട മെർകിറ്റ് നേതാവിന്റെ ഭാര്യയായിരുന്ന ടോറേജീൻ , ഒഗെദെയിയുടെ ഭാര്യയായി.
1206-ൽ ജെങ്കിസ് ഖാൻ ചക്രവർത്തി( ഖഗാൻ )ആയപ്പോൾ ജലായിർ , ബേസഡ്, സുൽഡസ് , ഖോങ്ക്ക്വടൻ വംശജരുടെ നേതൃത്വം ഒഗെദെയ്ക്കായിരുന്നു.
ഒഗെദെയിയുടെ കീഴിലായിരുന്നു എമിൽ നദി , ഹൊബൊക് നദി എന്നിവ.
ഇലുഗെയ് എന്ന ജലായിർ നേതാവ് ഒഗെദെയിയുടെ അധ്യാപകനായി.
1211 നവംബറിൽ ജിൻ (1115–1234) രാജവംശത്തിനെതിരെ ഒഗെദെയിയും സഹോദരന്മാരും യുദ്ധമാരംഭിച്ചു.
1213-ൽ തെക്ക് ഹെബെയ് വടക്ക് ഷാൻക്സി എന്നിവിടങ്ങളിലും അദ്ദേഹം ആക്രമണം നടത്തി.
ഒജ്കോവ് ദേശീയോദ്യാനം
ഒജ്കോവ് ദേശീയോദ്യാനം (പോളിഷ്: Ojcowski Park Narodowy) തെക്കൻ പോളണ്ടിലെ ലെസ്സെർ പോളണ്ട് വോയ്‍വോഡെഷിപ്പിലെ ക്രാക്വ് കൗണ്ടി യിൽ സ്ഥിതിചെയ്യുന്ന ഒരു ദേശീയ ഉദ്യാനമാണ്.
ഇതു സ്ഥാപിതമായത് 1956 ലായിരുന്നു.
ദേശീയോദ്യാനത്തിൻറെ മുഖ്യ കാര്യാലയം സ്ഥിതിചെയ്യുന്ന സമീപത്തെ വില്ലേജിൻറെ പേരിൽനിന്നാണ് ഓജ്കോവ് എന്ന പേരു ലഭിച്ചത്.
പ്രശസ്ത പോളിഷ് പിയാനിസ്റ്റായിരുന്ന ഫ്രെഡറിക് ചോപ്പിൻ 1829 ൽ ഈ ദേശീയോദ്യാനം സന്ദർശിച്ചിരുന്നു.
പോളണ്ടിലെ ഏറ്റവും ചെറിയ ദേശീയോദ്യാനമായ ഇതിന് 14.40 ചതുരശ്ര കിലോമീറ്റർ വിസ്തീർണ്ണം (5.56 ചതുരശ്ര മൈൽ) വിസ്തീർണ്ണമാണ് യഥാർത്ഥത്തിലുണ്ടായിരുന്നത്.
ദേശീയോദ്യാനം വിപുലീകരിച്ചതിനുശേഷം ഇത് 21.46 ചതുരശ്രകിലോമീറ്റർ (8.29 ച. മൈൽ) വിസ്താരത്തിലായി.
മൊത്തം വിസ്തൃതിയിൽ 15.28 ചതുരശ്രകിലോമീറ്റർ (5.90 ച.മൈൽ) വനഭൂമിയും 2.51 കിമീ 2 (0.97 ച.മൈൽ) കർശനമായി സംരക്ഷിച്ചിരിക്കുന്ന പ്രദേശവുമാണ്.
ജുറാസിക് ക്രാക്കോവ്-ക്സെസ്റ്റോച്ചോവ അപ്‍ലാൻറിലെ ക്രാക്കോവ് നഗരത്തിൽ നിന്ന് 16 കിലോമീറ്റർ (10 മൈൽ) വടക്കായിട്ടാണ് ഈ ദേശീയോദ്യാനം സ്ഥിതിചെയ്യുന്നത്.
ഒഗോണി ഇംഗ്ലീഷ് വിലാസം https://ml.wikipedia.org/wiki/Ogony ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നൈജീരിയയിലെ ന്യൂനപക്ഷ വംശജനതയാണ്‌ ഒഗോണി .
നൈജർ നദിക്കരയിൽ ഏകദേശം 563 ച.
സ്ഥലത്താണ് ഇവർ വസിക്കുന്നത്.
1990-ൽ ഉദ്ദേശം 5,000,00 ജനങ്ങളാണ് ഈ വംശത്തിലുണ്ടായിരുന്നത്.
കൃഷിയും മത്സ്യബന്ധനവുമാണ് മുഖ്യതൊഴിൽ.
1958-ൽ ഈ പ്രദേശത്ത് എണ്ണനിക്ഷേപം കണ്ടെത്തി.